फोर्टिस हेल्थकेयर लिमिटेड ने बोली लगाने की समय-सीमा बढ़ाकर 28 जून कर दी है। संभावित बोलीदाता हालांकि लॉ फर्म लूथरा ऐंड लूथरा की रिपोर्ट में हुए खुलासे के बाद अब कर्ज से लदी अस्पताल शृंखला के मूल्यांकन पर दोबारा विचार कर रहे हैं। दो बोलीदाताओं ने कहा कि वे अपनी पेशकश को घटा सकते हैं क्योंकि हम जांच के नतीजे को लेकर चिंतित हैं। साथ ही हमारी जानकारी के मुताबिक फोर्टिस ने चौथी तिमाही के कमजोर आंकड़े पेश किए हैं। फोर्टिस का शेयर आज 1.2 फीसदी की गिरावट के साथ 138.2 रुपये पर बंद हुआ।